Úradný vestník L 198 , 30/07/1994 S. 0103 - 0105

Fínske špeciálne vydanie: Kapitola 2 Zväzok 12 S. 0161

Švédske špeciálne vydanie: Kapitola 2 Zväzok 12 S. 0161



Nariadenie Komisie (ES) č. 1966/94 z 28. júla 1994 o klasifikácii niektorých tovarov v kombinovanej nomenklatúre KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku [1], v znení nariadenia Komisie (EHS) č. 1737/94 [2], najmä jeho článok 9, keďže aby sa zabezpečilo jednotné používanie kombinovanej nomenklatúry priloženej k spomínanému nariadeniu, je potrebné prijať opatrenia týkajúce sa klasifikácie tovarov uvedených v prílohe tohto nariadenia; keďže nariadenie (EHS) č. 2658/87 určilo všeobecné pravidlá pre interpretáciu kombinovanej nomenklatúry a tieto pravidlá platia aj pre všetky ostatné nomenklatúry, ktoré z neho úplne alebo čiastočne vychádzajú alebo ktoré k nemu pridávajú ďalšie podrozdelenia a ktoré sú určené špecifickými ustanoveniami spoločenstva s ohľadom na používanie tarifných a iných opatrení, týkajúcich sa obchodu s tovarmi; keďže podľa uvedených všeobecných pravidiel tovary opísané v stĺpci 1 tabuľky priloženej k tomuto nariadeniu musia byť klasifikované podľa vhodných číselných znakov (KN) uvedených v stĺpci 2 z dôvodov určených v stĺpci 3; keďže je vhodné, aby v súlade s opatreniami platnými v spoločenstve, ktoré sa týkajú systémov dvojitej kontroly a predchádzajúcej a spätnej kontroly textilných výrobkov spoločenstvom pri dovoze do spoločenstva, informácie o záväzných sadzbách v oblasti klasifikácie tovarov v kombinovanej nomenklatúre vydané colnými orgánmi členských štátov, ktoré už nie sú v súlade s týmto nariadením, mohli byť ďalej uvádzané ich vlastníkom v súlade s ustanoveniami článku 12 (6) nariadenia Komisie (EHS) č. 2913/92 z 12. októbra 1992, ktorým sa ustanovuje Colný kódex spoločenstva [3], počas obdobia 60 dní; keďže sekcia tarifnej a štatistickej nomenklatúry Výboru pre colný kódex nevydala stanovisko v lehote určenej jeho predsedom, pokiaľ ide o výrobky č. 3, 5, 6, 7 v priloženej tabuľke; keďže opatrenia určené v tomto nariadení sú v súlade so stanoviskom sekcie tarifnej a štatistickej nomenklatúry Výboru pre colný kódex, pokiaľ ide o výrobky č. 1, 2, 4 v priloženej tabuľke, PRIJALA TOTO NARIADENIE: Článok 1 Tovary opísané v stĺpci 1 priloženej tabuľky sú teraz klasifikované v rámci kombinovanej nomenklatúry pod vhodnými číselnými znakmi (KN), uvedenými v stĺpci 2 uvedenej tabuľky. Článok 2 V súlade s opatreniami platnými v spoločenstve, ktoré sa týkajú systémov dvojitej kontroly a predchádzajúcej a spätnej kontroly textilných výrobkov spoločenstvom pri ich dovoze do spoločenstva, informácie o záväzných sadzbách v oblasti klasifikácie tovarov v kombinovanej nomenklatúre vydané colnými orgánmi členských štátov, ktoré už nie sú v súlade s týmto nariadením, môžu byť ďalej uvádzané v súlade s ustanoveniami článku 12 (6) nariadenia (EHS) č. 2913/92 ich vlastníkom počas obdobia 60 dní. Článok 3 Toto nariadenie nadobúda účinnosť 21. deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 28. júla 1994 Za Komisiu Christiane Scrivener členka Komisie [1] Ú. v. ES L 256, 7.9.1987, s. 1. [2] Ú. v. ES L 182, 16.7.1994, s. 9. [3] Ú. v. ES L 302, 19.10.1992, s. 1. -------------------------------------------------- PRÍLOHA Opis | Číselný znak (KN) | Dôvody | (1) | (2) | (3) | 1.Tkanina v kuse, potlačená ozdobnými motívmi rôznych farieb (93 % polyester, 7 % viskóza), s flitrami a niekoľkými kvetmi zo syntetickej tkaniny. Flitre sú prilepené na látku. Kvetinové motívy sú málo početné (približne 6 na plochu 1,70 m × 1,15 m) a voľne prišité na tkaninu. | 54075400 | Klasifikácia je určená ustanoveniami všeobecných pravidiel 1 a 6 pre interpretáciu kombinovanej nomenklatúry, poznámkou k podčíselnému znaku 1 (ij) k časti XI a znením číselných znakov (KN) 5407 a 54075400. Pozri aj vysvetlivky k číselnému znaku 58.10 v Harmonizovanom systéme. Klasifikácia ako výšivka v rámci číselného znaku (KN) 5810 je vylúčená, pretože ozdobné motívy sú tak voľne prišité k látke, že odpadávajú pri nepatrnom potiahnutí. | 2.Rohož pred dvere s vonkajším povrchom, ktorý tvoria chumáče vlákien kokosového orecha s dĺžkou cca 1 centimeter, priamo vertikálne vložené do vrstvy PVC zmiešanej s plastifikátorom. | 57050090 | Klasifikácia je určená ustanoveniami všeobecných pravidiel 1 a 6 pre interpretáciu kombinovanej nomenklatúry a znením číselných znakov (KN) 5705 a 57050090. Pozri aj vysvetlivky k číselnému znaku 57.05 v Harmonizovanom systéme. | 3.Ľahké voľné oblečenie vyrobené z dvoch rôznych druhov potlačeného úpletu (100 % bavlna), určené na pokrytie hornej časti tela a siahajúce do polovice stehien. Má okrúhly výstrih s čiastočným zapínaním otvoru sa sprava doľava, krátke voľné rukávy, potlačené ozdobné motívy a bočné rozparky ("šlice"). Na výstrihu a v spodnej časti oblečenia je našitý pás z úpletu (pozri fotografiu č. 527). | 61044200 | Klasifikácia je určená ustanoveniami všeobecných pravidiel 1 a 6 pre interpretáciu kombinovanej nomenklatúry a znením číselných znakov (KN) 6104 a 61044200. | 4.Oblečenie bez rukávov, vyrobené zo strečového pruhovaného úpletu (tzv. "ryps") (100 % polyamid), zakrývajúce hornú časť tela a siahajúce tesne pod pás, s golierom, úplným otvorom vpredu, ktorý sa zapína sprava doľava, so spínacími gombíkmi (patentkami) a s dvomi vreckami na prsiach (pozri fotografiu č. 529). | 61103099 | Klasifikácia je určená ustanoveniami všeobecných pravidiel 1 a 6 pre interpretáciu kombinovanej nomenklatúry, poznámkou 8 ku kapitole 61 a znením číselných znakov (KN) 6110, 611030 a 61103099. | 5.Oblečenie zo 100 % bavlny, zakrývajúce telo po rozkrok, ktorého horná časť je tkaná, s golierom, voľnými dlhými rukávmi zapínajúcimi sa na zápästí pomocou patentiek a s dvomi našitými vreckami na prsiach. Oblečenie má predný otvor zapnutý pomocou patentiek zľava doprava od krku po pás. Dolná časť oblečenia, od pása po rozkrok, je z elastikovaného úpletu so zapínaním v rozkroku pomocou patentiek (pozri fotografiu č. 530). | 62052000 | Klasifikácia je určená ustanoveniami všeobecných pravidiel 1 a 6 pre interpretáciu kombinovanej nomenklatúry, poznámkou 8 ku kapitole 62 a znením číselných znakov (KN) 6205 a 62052000. | 6.Súpravy pre maloobchodný predaj zložené z: | | Klasifikácia je určená ustanoveniami všeobecných pravidiel 1 a 6 pre interpretáciu kombinovanej nomenklatúry a znením číselných znakov (KN) 6108, 61082100, 6212 a 62121000. | podprsenky, pletenej (65 % polyamid, 35 % bavlna) s nastaviteľnými ramienkami a vystužením v dolnej časti; časti sú z "raschelovej" čipky, | 62121000 | nohavičiek, pletených (80 % bavlna, 20 % polyamid) a elastikovaných v páse a na nohe; časti sú aj z "raschelovej" čipky. | 61082100 | 7.Obdĺžnikový výrobok z veľmi husto tkanej jednofarebnej (100 % vlna) látky.Okraje sú spevnené tkaninou a olemované. Povrch je prešitý a vytvára vnútorné vrecká. Obsahuje takisto dva otvory, asi 10 cm dlhé, po jednom na každej strane, umožňujúce výrobok plniť perím a inými materiálmi (prešívaná prikrývka alebo vankúš). | 63023190 | Klasifikácia je určená ustanoveniami všeobecných pravidiel 1 a 6 pre interpretáciu kombinovanej nomenklatúry a znením číselných znakov (KN) 6302, 630231 a 63023190. | +++++ TIFF +++++ | --------------------------------------------------